Antoine Jans
Den Antoine Jans, gebuer den 28. Januar 1868 zu Iechternach, gestuerwen den 10. Februar 1933 an der Stad Lëtzebuerg, war e Keramikmoler.

No puer Joer Secondaire am Iechternacher Kolléisch goung hie mat véierzéng Joer an d'Großherzoglich Luxemburgische Porzellanmalerei - Echternach, déi, vun de Bridder Zens vu Mettlach, an der aler Iechternacher Abteikierch bedriwwe gouf, schaffen. Duerno koum hien als Chefmoler an d'Parzeläinsfabréck Villeroy & Boch an de Rollengergronn op de Siwebueren, bis zu senger Pensioun den 1. Januar 1925. Um Enn vu senger Beruffscarrière war hie bal blann.

Hien huet mat Virléift Schlässer-, Blummen- a Vullemotiver gemoolt.

Säi lescht Wierk war d'Titelbild vum Michel Molitor a Léon Berchem hirem Buch Heimatsagen.

Hie war de Grousspapp vum Moler a Sculpteur Pierre Berchem.

Fotoalbum vu senge Wierker (Auswiel)

Literatur 
 Aschman, Camille, Alphonse Sprunck, Willy Gilson, Pierre Grégoire, Lucien Koenig, Josy Meyers a.o.: Antoine Jans peintre céramiste de la Faïencerie de Septfontaines 1868 - 1933, Imprimerie Saint-Paul, Lëtzebuerg, 1950

Gebuer 1868
Lëtzebuergesch Moler
Gestuerwen 1933